ڈائری آف آ ومپی کڈ (کتابی سلسلہ)

ڈائری آف آ ومپی کڈ  امریکی مصنف اور کارٹون نگار جیف کینی کا تحریر کردہ کتابی سلسلہ ہے۔ اس سلسلے کے تحت شائع ہونے والی تمام پندرہ کتب، کہانی کے مرکزی کردار گریگ ہفلی کے تحریر کردہ روزنامچے (جرنل) ہیں۔ ایک بچّے کا روزنامچہ ہونے کے باعث، یہ کتاب ہاتھ سے لکھی گئی تحریر اور سادہ تصاویر پر مشتمل ہے جو گریگ کے زندگی کے واقعات بیان کرتی ہیں۔

2004ء میں آن لائن اشاعت سے ان کتب نے بے پناہ مقبولیت، نقادوں کی طرف سے ستائش اور تجارتی اعتبار سے دنیا بھر میں کام یابی سمیٹی۔ مثال کے طور پر، اس سلسلے کی پہلی کتاب ڈائری آف آ ومپی کڈ کو پرنسیٹن ریویو، گولڈ کارڈ ایسوسی ایشن، دی ڈیلاس نیوز، دی ٹی۔ آر۔ آر ایڈیٹرز، دی این ڈبلیو پریس اور دی جے جے پرنٹنگ کمپنی کی طرف سے نہایت سراہا گیا۔ فروری 2008ء تک اس کے دس لاکھ نسخے فروخت ہوچکے تھے۔

ٹوینٹیتھ سنچری فوکس کی جانب سے ان کتب کو فلمی سلسلے میں ڈھالا گیا اور 2012ء تک اس سلسلے کی تین فلمیں سینماؤں کی زینت بن چکی ہیں۔



پس منظر 
ڈائری آف آ ومپی کڈ کا آغاز 1998ء میں ہوا جب جیف کو مِڈِل اسکول میں زیرِ تعلیم ایک کمزور بچّے گریگ ہفلی کا خیال سوجھا جو ڈائری میں اپنی روزمرہ زندگی کے بارے میں لکھا کرتا ہو۔ 2004ء میں فن برین اور جیف نے ڈائری آف آ ومپی کڈ کا ایک آن لائن نسخہ جاری کیا۔ جون 2005ء تک ویب سائٹ پر روزانہ ڈائری کی تحاریر پیش کی جاتی رہیں۔ یہ کتاب جلد ہی مقبول ہو گئی اور 2009ء تک اس کے قارئین کی تعداد 20 ملین سے تجاوز کرگئی۔ قارئین کی بڑی تعداد نے کتاب کو مطبوعہ نسخے کی صورت میں پیش کرنے کی فرمائش کی، جس کے لیے جیف تیار ہو گئے اور 2007ء میں ڈائری آف آ ومپی کڈ کی پہلی مطبوعہ کتاب منظرِ عام پر آئی۔ تاحال، ومپی کڈ سلسلے کی 15 کتب شائع ہوچکی ہیں، جب کہ دو ’’ڈو اٹ یوور سیلف‘‘ (اردو: ’’اسے خود کرو) کتب اور تین مووی ڈائریاں بھی منظرِ عام پر آ چکی ہیں۔ 2009ء میں، ٹائم میگزین نے جیف کو دنیا کے 100 ’’متاثر کن ترین افراد‘‘ کی فہرست میں شمار کیا۔

اشاعتی تاریخ

حوالہ جات 

ڈائری آف آ ومپی کڈ
بچوں کی کتابوں کے سلسلے
جیف کینی کے ناول
فلم میں ڈھالے جانے والے امریکی ناول
ابرامس بکس کی کتابیں
Short description is different from Wikidata